*Pressemeddelelse, 15. marts 2018*

*Pressebilleder er vedhæftet. Fotograf noteret i billedtitel.*

**Danske Banks topchef Thomas F. Borgen går i dialog med publikum på Heartland Festival 2018**

**Heartland offentliggør i dag Danske Banks administrerende direktør, Thomas F. Borgen, til TALKS-programmet. Her vil en af Danmarks mest indflydelsesrige erhvervsmænd indgå i en samtale med Heartland-publikummet på Nordeuropas største LIVE talksscene om bankernes rolle og ansvar i samfundet.**

Samtalerne på Heartland Festival foregår typisk mellem maksimalt tre personer, men når Danske Banks administrerende direktør, **Thomas F. Borgen**, sætter sig i den varme stol, kommer samtalen for første gang i TALKS-teltet til at foregå direkte mellem hovedpersonen og publikum med **Rune Lykkeberg** som moderator.

**Thomas F. Borgen – ”Hvad er bankernes ansvar i samfundet?”**

Denne samtale foregår mellem Thomas F. Borgen, Rune Lykkeberg (moderator) og samtalens anden hovedperson, nemlig publikum i salen. Publikum og Lykkeberg er inviteret til at stille lige så kritiske spørgsmål, som de har lyst, og få svar på, hvordan banken forstår sig selv i forhold til samfundet.

Meningen er at give forskellige perspektiver mulighed for at møde hinanden samt at forøge og nuancere vores viden om nogle af de mest vidtrækkende beslutninger og magtfulde aktører i vores samfund.

Det er første gang, at en dansk topchef offentligt er i direkte dialog med cirka 2.600 almindelige festivalgæster.

Thomas F. Borgen er norsk født, 53 år gammel, topchef i Danmarks største bank, Danske Bank, og blev i 2017 vurderet af Berlingskes magtanalyse til at være Danmarks mest indflydelsesrige erhvervsmand.

Rune Lykkeberg, chefredaktør på Information og en af landets skarpeste iagttagere af vores samfunds udvikling, modererer samtalen og starter med et forinterview for at dække en række af de vigtigste spørgsmål.

Programchef Rasmus Quistgaard siger:

”*Det er vigtigt at skabe åbne, kritiske, konstruktive samtaler mellem borgere og vores samfunds mest indflydelsesrige aktører. Jeg tror, at vi ved for lidt om bankernes verden. Finansindustriens hovedpersoner skal have kritiske spørgsmål, og vi skal aktivt opsøge en nuanceret viden om deres betydning i verden. Borgen er den helt rigtige at tale med: Efter min mening er han det tætteste, den danske bankverden kommer på en statsminister.”*

Heartlands TALKS-program tæller ud over Thomas F. Borgen forfatter Salman Rushdie, filosof Slavoj Žižek, journalist Günter Wallraff, forfatter Kristian Husted, forsker Bodil Pedersen og forfatter Mithu Sanyal. Heartland Talks er skabt i samarbejde med en række af Danmarks bedste forlag, bl.a. Gyldendal, Lindhardt & Ringhof og Tiderne Skifter og med støtte fra Goethe Institut Dänemark.

**Flere navne de kommende uger**

I de kommende uger vil der blive føjet en række nye navne til programmerne inden for både MUSIC, ART, TALKS og FOOD, inden Heartland Festival løber af stablen for tredje gang på Egeskov Slot fra den 31. maj til den 2. juni 2018.

**Med venlig hilsen**

Have Kommunikation

Presseansvarlig - Have Kommunikation:

Kristina Sindberg // [kristina@have.dk](mailto:kristina@have.dk) // 24 86 01 84  
Peter Pishai Storgaard // [peter.storgaard@have.dk](mailto:peter.storgaard@have.dk) // 28 49 33 86

Heartland Festival:

Direktør: Ulrik Ørum-Petersen // [ulrik@livenation.dk](mailto:ulrik@livenation.dk)

Udviklings- og kommunikationschef: Janne Villadsen // [janne@heartlandfestival.dk](mailto:janne@heartlandfestival.dk)

**BILLETSALG**

Partoutbillet**:** 1.650 DKK

Børnebillet (6-12 år): 650 DKK

Dagsbillet, alle dage: 950 DKK

Dagsbillet, børn (6-12 år): 550 DKK

Billetlink: [www.heartlandfestival.dk](http://Www.lajdhbfkljdfbnalkjebfalk)

**OVERNATNINGSTILBUD**

Campingpas: 200 DKK

Campingpas, børn (6-12 år): 110 DKK

Opslået iglotelt (2 pers.): 650 DKK

Tenthouse (2 pers.): 1.950 DKK

Plads til medbragt campingvogn/autocamper: 850 DKK

Heartland x RUM boutique telt (2-4 pers.): 6.950 DKK – 11.950 DKK

Link: [www.heartlandfestival.dk/overnatning](http://www.heartlandfestival.dk/overnatning)

*Desuden vil det være muligt at købe en hotelpakke, hvor værelse, shuttle-bus og festivalbillet indgår.*

**OM HEARTLAND FESTIVAL**

Heartland præsenterer et internationalt program sammensat af fire søjler: MUSIC, ART, TALKS og FOOD. Programmets forskellige dele beskæftiger sig med tilværelsen og samfundet i vores del af verden og “dobbeltklikker” på de kulturelle og sociale tendenser, vi til daglig lever midt i - et moderne program, hvis aktualitet forstærkes af de klassiske omgivelser, det præsenteres i på Egeskov Slot på Fyn.

Heartland Festival 2018 finder sted på Egeskov Slot fra 31. maj til 2. juni 2018.

Mere info om Heartland Festival kan findes på [www.heartlandfestival.dk](http://www.heartlandfestival.dk)

**Heartland Festival på de sociale medier**

Facebook: [www.facebook.com/heartlandfestivaldk](http://www.facebook.com/heartlandfestivaldk)

Instagram: @heartlandfestivaldk

Youtube: Heartland Festival

**Heartland Festival er støttet af:**

Faaborg Midtfyn Kommune

Udvikling Fyn

Hovedsponsor: Albani

HEARTLAND FESTIVAL IS PROMOTED BY

LIVE NATION DENMARK - FREDERIKSBERG ALLE 3 - 1790 COPENHAGEN V

WWW.HEARTLANDFESTIVAL.DK